Падчас выступленняў адчувалася, што навучэнцы не толькі па-сапраўднаму ўлюбёныя ў творчасць і адносяцца да любімай справы з усёй душой, але і глыбока ўніклі ў ваенную тэму, выдатна ўвасобіўшы яе ў лірычных песнях і танцавальных кампазіцыях. Харэаграфічныя і вакальныя нумары ўражвалі кампазіцыйнай прадуманасцю і майстэрскім выкананнем. Трагічнае і драматычнае чаргавалася з рамантычным і гумарыстычным. Як у жыцці. Але сцэна не жыццё, а толькі сканцэнтраваны яго зрэз з каштоўнымі ўрокамі. Адзін з іх — вайна не павінна паўтарыцца. Урок на сёння і на будучыню.